Document ID: /roh_data/filtered/rm_wikipedia_new.jsonl.gz/3422

La Vuclina (lumbard Valtulina, talian Valtellina, tudestg Veltlin) è ozendi ina part da l'Italia dal Nord, ma è er stada ina terra subdita da la Republica da las Trais Lias (davent da 1512). Ella va dal Pass dal Spleia enfin il lag da Com (Com/Como), e da là encunter ost sur Tirano enfin Buorm (Borm/Bormio). I ha dà battaglias per quest territori, sco descrit en la “Chianzun da la guerra dagl chiaste da Müs” da Gian Travers. Suenter che Napoleon ha occupà il Grischun (1797) avessan las Lias pudì tegnair la Vuclina sco territori cun ils medems dretgs, ma malperinadad interna ha impedì quai.

Posiziun e geografia
La Vuclina fa part da la regiun taliana da la Lumbardia ed en spezial da la Provinza da Sunder/Sondrio. Ella cumenza a nordost en il batschin da Buorm/Bormio e finescha a la sbuccada da l'Adda en il Lai da Com. La Vuclina consista da differentas parts: La Vuclina Sura è ina val stretga orientada vers sid/sidvest. Circa a partir da Tiraun/Tirano cuntinuescha la val quasi senza pendenza vers vest.  La Vuclina inferiura è cunfinà a nort da la Gruppa dal Bernina ed al sid da las Alps Bergamascas.

Colliaziuns
Vuclina en il Lexicon istoric retic